OpenLLM-France/wikimedia huggingface dataset:
# Hípica als Jocs Olímpics d'estiu de 1900 - Salts d'obstacles

Hípica als Jocs Olímpics d'estiu de 1900 :
Salts d'obstacles :
Salt d'alçada :
Salt de llargada :
Tallar i caçar a cavall :
Repartir correu a cavall :
* 1912>
Els salts d'obstacles va ser una de les proves d'hípica dels Jocs Olímpics d'Estiu de 1900. En un recorregut de 850 metres els genets havien de salavar 22 salts, incloent-hi un salt doble, un de triple i un salt d'aigua de 4 metres. 45 genets es van apuntar a aquesta prova, tot i que a l'hora de la veritat sols 37 hi van participar. Es coneix una mica d'informació de 10 participants, però de la resta sols es pot deduir la nacionalitat: com a molt un era rus, tres italians, entre 3 i 9 eren belgues i entre 14 i 20 francesos.

## Medallistes

| Or | Plata | Bronze |
| Aimé Haegeman Benton II | Georges van der Poële Winsor Squire | Louis de Champsavin Terpsichore |

## Resultats

| Posició | Genet | Cavall | Temps |
| | Aimé Haegeman | Benton II | 2' 16,0" |
| | Georges van der Poële | Winsor Squire | 2' 17,6" |
| | Louis de Champsavin | Terpsichore | 2' 26,0" |
| 4-37 | Count d'Havrincourt | Mavourneen | desconegut |
| 4-37 | Maurice Jéhin | Bistouri | desconegut |
| 4-37 | Henri Leclerc | Extra-Dry | desconegut |
| 4-37 | Henri Leclerc | Gilles | desconegut |
| 4-37 | Hermann John Mandl | desconegut | desconegut |
| 4-37 | Napoléon Murat | Arcadius | desconegut |
| 4-37 | desconegut | Tip-Top | desconegut |
| 27 participants més ||||

## Notes

* ↑ Jéhin portava Bistouri, un cavall seu, segons de Wael.
* ↑ De Wael diu que no és cert que Murat fos el genet, sinó que era el propietari d'Arcadius i se sap que havia participat en altres proves

## Enllaços externs

* Base de dades del Comitè Olímpic Internacional
* De Wael, Herman. Herman's Full Olympians: "Equestrian 1900". Accés el 19 de gener de 2006. Consultable electrònicament a Herman's Full Olympians: "Equestrian 1900" Arxivat 2012-07-16 a Wayback Machine..
* Mallon, Bill. The 1900 Olympic Games, Results for All Competitors in All Events, with Commentary. Jefferson, North Carolina: McFarland & Company, Inc., Publishers, 1998. ISBN 0-7864-0378-0.
# Stanley Shoveller

Stanley Howard Shoveller "Shove" (Kingston Hill, Londres, 2 de setembre de 1881 – Broadstone, Dorset, 24 de febrer de 1959) va ser un jugador d'hoquei sobre herba anglès que va competir durant el primer quart del segle xx.
El 1908 va prendre part en els Jocs Olímpics de Londres, on va guanyar la medalla d'or en la competició d'hoquei sobre herba, com a membre de l'equip anglès. En aquesta competició marcà 7 gol en els tres partits que disputà.
Dotze anys més tard, als Jocs d'Anvers, tornà a guanyar la medalla d'or en la competició d'hoquei sobre herba, en aquesta ocasió com a membre de l'equip britànic. Marcà 10 gols en els dos partits disputats.

## Referències

* 1 2 «Stanley Shoveller Olympic Results». sports-reference.com. Arxivat de l'original el 25 de juliol 2012. [Consulta: 15 novembre 2015].
# Olav Sepp

Olav Sepp, (nascut el 5 de maig de 1969), és un jugador d'escacs estonià, que té el títol de Mestre Internacional des de 1994.
A la llista d'Elo de la FIDE del juny de 2021, hi tenia un Elo de 2392 punts, cosa que en feia el jugador número 8 (en actiu) d'Estònia. El seu màxim Elo va ser de 2490 punts, a la llista de novembre de 2010 (posició 1009 al rànquing mundial).

## Resultats destacats en competició

Sepp ha guanyat el Campionat d'Estònia en 6 ocasions, els anys 1989, 1991, 1992, 1993, 1994 i 1995. També ha acabat entre els tres primers en el campionat nacional diversos altres cops: 2n el 1997, 3r el 1998, 2n el 1999 i 2000, 3r el 2001, 3r el 2005 (empatat amb el 2n però perdent el tie-break), i 2n el 2006 (empatat amb el 1r (Tarvo Seeman), però perdent el tie-break).
Ha representat Estònia sis cops a les Olimpíades d'escacs: 1992, 1994, 1996, 2000, 2004, i 2006.

## Partides notables

Olav Sepp (2390) - Vidmantas Malisauskas (2570) [B20], Zonal de Vilna 1993
   1.e4 c5 2.g3 d5 3.exd5 Dxd5 4.Cf3 Ag4 5.Ag2 De6+ 6.Rf1 Ah3 7.b4 cxb4 8.a3 b3 9.Cc3 Cf6 10.Tb1 Axg2+ 11.Rxg2 Dc6 12.Txb3 e6 13.d4 Ae7 14.d5 Dc8 15.De2 0-0 16.dxe6 fxe6 17.Te1 Ac5 18.Dxe6+ Dxe6 19.Txe6 b6 20.Ce4 Cbd7 21.Ab2 Cxe4 22.Txe4 Cf6 23.Te2 Tae8 24.Txe8 Txe8 25.Ce5 Tc8 26.Td3 Ae7 27.c4 Rf8 28.Rf3 Re8 29.g4 Tc5 30.g5 Cg8 31.h4 h6 32.Rg4 hxg5 33.hxg5 b5 34.Th3 bxc4 35.Th8 c3 36.Txg8+ Af8 37.Cg6 1-0

## Notes i referències

* ↑ «Nota biogràfica d'Olav Sepp» (en anglès). Chessgames.com. [Consulta: 31 octubre 2011].
* ↑ «"Rànquing d'escaquistes per federació: Estònia"» (en anglès). lloc web de la FIDE. [Consulta: 26 juny 2021].
* ↑ Posició al rànquing mundial i evolució Elo d'Olav Sepp «benoni.de» (en alemany). Arxivat de l'original el 2016-03-03. [Consulta: 31 octubre 2011].
* ↑ «Historial de campions del Campionat d'Estònia (1923-2005)» (en estonià). vabaettur.ee. Arxivat de l'original el 2012-01-18. [Consulta: 31 octubre 2011].
* ↑ Crowther, Mark. «Estonian Championships 2001» (en anglès). London Chess Center: The Week In Chess 356, 03-09-2001. Arxivat de l'original el 2008-07-04. [Consulta: 31 octubre 2011].
* ↑ Crowther, Mark. «Estonian Championships 2006» (en anglès). London Chess Center: The Week In Chess 595, 03-04-2006. Arxivat de l'original el 2009-01-04. [Consulta: 31 octubre 2011].
* ↑ «Fitxa d'Olav Sepp» (en anglès). olimpbase. [Consulta: 31 octubre 2011].
# August Heitmann

August Heitmann (Kàlimnos, 1907 - Santiago de Xile, 1971) va ser un nedador alemany que va competir durant la dècada de 1920.
El 1926 guanyà la medalla d'or en els 4×200 metres lliures del Campionat d'Europa de natació. El 1927 revalidà la medalla, alhora que guanyà la de bronze en els 100 metres lliures.
El 1928 va prendre part en els Jocs Olímpics d'Amsterdam, on va disputar dues proves del programa de natació. En ambdues, 100 metres lliures i 4×200 metres lliures, quedà eliminat en sèries.

## Referències

* ↑ «August Heitmann Olympic Results». sports-reference.com. Arxivat de l'original el 2020-04-17. [Consulta: 24 novembre 2018].
# Serra de la Guitza

La Serra de la Guitza és una serra situada al municipi de Cabrera d'Anoia, a la comarca de l'Anoia. Té una alçada màxima de 329 metres.
# Kristine Bayley

Kristine Bayley (Perth, 22 de juny de 1983) és una ciclista australiana, especialista en la pista. Va guanyar una medalla de bronze al Campionat de món de Velocitat per equips.
El deu germà Ryan i la seva parella Shane Perkins, també s'han dedicat al ciclisme.

## Palmarès

* 2006
** Campiona d'Oceania en 500 metres contrarellotge
** Campiona d'Austràlia en 500 metres contrarellotge

## Enllaços externs

* Fitxa a sitiodeciclismo
* Fitxa a cyclebase.nl
# Edward Williams (remer)

Edward Gordon Williams (Honiton, Devon, 20 de juliol de 1888 – França, 12 d'agost de 1915) va ser un remer anglès que va competir a començaments del segle xx. Morí en acció durant la Primera Guerra Mundial.
Nascut a Honiton, estudià a Eton i al Trinity College de la Universitat de Cambridge. El 1908 i 1909 va prendre part en la Regata Oxford-Cambridge. El 1908 disputà els Jocs Olímpics de Londres, on guanyà la medalla de bronze en la prova del vuit amb timoner del programa de rem.
Williams fou nomenat administrador colonial a la Rhodèsia del Nord-oest. Durant la Primera Guerra Mundial va servir com a tinent de la Grenadier Guards. Morí en acció prop de Béthune i va ser enterrat al proper cementiri de St. Venant.

## Referències

* 1 2 «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 24 desembre 2015].
* ↑ «Edward Williams Olympic Results». sports-reference.com. Arxivat de l'original el 24 d’octubre 2012. [Consulta: 24 desembre 2015].
* ↑ The Commonwealth & Empire Review
* ↑ Williams, Edward Gordon, Commonwealth War Graves Commission, Retrieved 19 August 2008
# August Kiuru

August Kiuru (Gromovo, 12 de juliol de 1922 - Finlàndia, 23 de febrer de 2009) fou un esquiador de fons finlandès que va competir durant les dècades de 1940 i 1950.
El 1948 va prendre part en els Jocs Olímpics d'Hivern de Sankt Moritz, on disputà dues proves del programa d'esquí de fons. Fent equip amb Lauri Silvennoinen, Teuvo Laukkanen i Sauli Rytky guanyà la medalla de plata en la prova del 4x10 quilòmetres, mentre en la prova dels 18 quilòmetres fou setè. El 1956, als Jocs de Cortina d'Ampezzo, tornà a disputar dues proves del programa d'esquí de fons. Novament guanyà la medalla de plata en la prova del 4x10 quilòmetres, formant equip amb Jorma Kortelainen, Arvo Viitanen i Veikko Hakulinen, mentre en la dels 30 quilòmetres fou vint-i-unè. En el seu palmarès també destaca una medalla d'or, una de plata i una de bronze al Campionat del Món d'esquí nòrdic, així com tres campionats nacionals.

## Referències

* 1 2 «August Kiuru Olympic Results». sports-reference.com. Arxivat de l'original el 4 de juliol 2017. [Consulta: 5 gener 2020].
# Guillem II de Provença-Avinyó

Guillem II de Provença (abans de 975 - ~ 1024) fou un comte i marquès de Provença, de la branca major d'Avinyó, que va governar en indivís amb el seu germà Ratbold II de Provença.
Probablement fill de Ratbold I i germà de Ratbold II de Provença. No s'ha de confondre amb el germà de Ratbold I, Guillem l'Alliberador, que va néixer uns 20 anys abans.
S'hauria casat amb Adalais, segons una carta del 1005 per la que l'arquebisbe de Marsella Ponç ("Pontius…Massiliensis ecclesie pontifex") feia una donació amb consentiment del seu senyor Rotbald i de la comtessa Adalais i el seu fill Guillem ("domni Rodhbaldi comitis et domne Adalaizis comitisse, domnique Guillelmi comitis filii eius") que podria ser fill de Ratbold II o d'Adalais i Guillem, ja que sembla que tant Ratbold II com Guillem II tenien un fill de nom Guillem i tots els fills tenien la consideració de comtes. Entre els signants figura "Ermengardi uxor Rodbaldi comitis" que era l'esposa de Ratbold II (ja que l'esposa de Ratbold I era Emildis del Gavaldà.
Hauria tingut un fill de nom Guillem, mort abans que el pare, i una filla de nom Toda, comtessa de Besalú per matrimoni. No va deixar successió i els seus drets van passar a la descendència del seu germà Ratbold II, representada per Guillem III de Provença-Avinyó.

## Referències

* ↑ de Vic, Claude; Vaissete, Joseph; Roschach, Ernest. Histoire générale de Languedoc avec des notes et les pièces justificatives par dom Cl. Devic & dom J. Vaissete: Histoire générale. l872-89 (en francès). E. Privat, 1872, p. 65.
* ↑ «Guillem II de Provença-Avinyó». Gran Enciclopèdia Catalana. Barcelona: Grup Enciclopèdia Catalana.
* ↑ arxiu de Sant Víctor de Marsella, volum I, 15, pàg 18.

## Vegeu també

* Llista de comtes de Provença.
# Gerlinde Doberschütz

Gerlinde Doberschütz (Meiningen, 26 d'octubre de 1964), de soltera Mey, és una ex-remadora alemanya que va competir sota bandera de la República Democràtica Alemanya durant la dècada de 1980.
El 1988 va prendre part en els Jocs Olímpics de Seül, on guanyà la medalla d'or en la competició del quatre amb timoner del programa de rem. Formà equip amb Carola Hornig, Sylvia Rose, Birte Siech i Martina Walther. En el seu palmarès també destaquen tres medalles de plata al Campionat del món de rem.

## Referències

* ↑ «Gerlinde Doberschütz Olympic Results». sports-reference.com. Arxivat de l'original el 4 de novembre 2012. [Consulta: 18 octubre 2019].
* ↑ Fitxa a worldrowing.com FISA
# Harold A. Wilson

Harold Allan Wilson (Horncastle, Lincolnshire, 21 de gener de 1885 - França, 1916) va ser un atleta anglès que va competir a primers del segle xx. En el seu palmarès destaquen dues medalles als Jocs de Londres de 1908 i el fet de ser el primer home a córrer els 1500 metres en menys de quatre minuts, amb un temps de 3' 59.8" el maig de 1908.
El 1908 va prendre part en els Jocs Olímpics de Londres, on guanyà la medalla de plata en la cursa dels 1500 metres, en quedar segon rere Melvin Sheppard, amb un temps de 4' 03.6". També formà part de l'equip britànic que guanyà la medalla d'or en la cursa de les tres milles per equips. Fou el quart atleta britànic en arribar a meta, en la cinquena posició de la general. Els companys d'equip foren Archie Robertson, Norman Hallows, Joe Deakin i William Coales.
El 1909 va passar la temporada corrent als Estats Units, on fou considerat un dels millor corredors de la milla. També va córrer a Austràlia i Sud-àfrica. Morí en acció a França durant la Primera Guerra Mundial.

## Referències

* 1 2 3 «Harold Wilsone Olympic Results». sports-reference.com. Arxivat de l'original el 2 d’agost 2015. [Consulta: 3 novembre 2015].
* ↑ Harold Wilson. trackfield.brinkster.net
* ↑ 1910 Hassan Cigarettes trading card.
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 3 novembre 2015].
# August Kop

August Kop (Purmerend, 5 de maig de 1904 - Pekanbaru, 30 d'abril de 1945) va ser un jugador d'hoquei sobre herba neerlandès que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de plata com a membre de l'equip neerlandès en la competició d'hoquei sobre herba.
Va morir al camp de concentració japonès de Pakan Baroe en la construcció del ferrocarril de Sumatra.

## Referències

* ↑ «August Kop Olympic Results». sports-reference.com. Arxivat de l'original el 14 de novembre 2012. [Consulta: 8 maig 2018].
# József Pintér

József Pintér (Budapest, 9 de novembre de 1953), és un jugador i escriptor d'escacs hongarès, que té el títol de Gran Mestre des de 1982.
Tot i que roman inactiu des de l'abril de 2019, a la llista d'Elo de la FIDE del gener de 2022, hi tenia un Elo de 2528 punts, cosa que en feia el jugador (en actiu) número 21 d'Hongria. El seu màxim Elo en els darrers 20 anys va ser de 2590 punts, a la llista de juliol de 1992 (posició 61 al rànquing mundial).

## Resultats destacats en competició

Pintér va guanyar el Campionat d'Hongria en dues ocasions, els anys 1978 i 1979. És molt conegut per una brillant partida produïda el 1984 contra el seu compatriota Lajos Portisch, que en aquell moment era el campió regnant d'Hongria.
En torneigs internacionals els seus èxits més destacats foren un primer lloc (ex aequo amb Vladimir Tukmakov) a Szirak 1985, 1r a Copenhagen 1985 (superant en un punt i mig Bent Larsen, Helgi Olafsson i Curt Hansen), 1r empatat a Praga 1985, 2n a Szirak 1986, 1r a Varsòvia 1987 i 2n empatat al Torneig de Dortmund de 1988 (el campió fou Smbat Lputian). Al torneig zonal de Budapest de 2000 hi va ocupar el primer lloc.

## Llibres

* 1000 Minor Piece Endings (Caissa Hongria, 2007)
* 1000 Rook Endings (Magyar Sakkvilág, 2007)
* 1000 Pawn Endings (Magyar Sakkvilág, 2006)
* 300 fejtörő (300 Puzzles) (Magyar Sakkvilág, 2006)
* A sakktaktika titkai I, II, III, IV, (Secrets of chess tactics) - amb István Pongó, (Magyar Sakkpartner Kiadó, 2002)

## Notes i referències

* ↑ «Nota biogràfica de József Pintér» (en anglès). Chessgames.com. [Consulta: 3 agost 2013].
* ↑ «"Rànquing d'escaquistes per federació: Hongria"» (en anglès). lloc web de la FIDE. [Consulta: 24 gener 2022].
* ↑ Posició al rànquing mundial i evolució Elo de József Pintér «benoni.de» (en alemany). Arxivat de l'original el 2014-03-25. [Consulta: 3 agost 2013].
* ↑ «Historial del Campionat d'Hongria (incomplet, fins al 2008)» (en castellà). ajedrezdeataque.com. [Consulta: 3 agost 2013].
* ↑ «Classificació i partides, Torneig de Szirak 1985» (en anglès). 365chess.com. [Consulta: 3 agost 2013].
* ↑ «Classificació i partides del Torneig de Copenhaguen 1985» (en anglès). 365chess.com. [Consulta: 3 agost 2013].
* ↑ «Quadre de classificació de Dortmund 1988» (en alemany). teleschach.de. [Consulta: 3 agost 2013].
* ↑ «Quadre de classificació i partides, Torneig de Dortmund 1988» (en anglès). 365chess.com. [Consulta: 3 agost 2013].
* ↑ «Zone 1.4 Hungary Budapest». The Week In Chess, 26-06-2000 [Consulta: 12 novembre 2022].

## Bibliografia

* Andrew Soltis, The 100 Best Chess Games of the 20th Century, Ranked. McFarlard & Company, Jefferson, NC, 2000
# Jean Stern

Léon Antoine Jean Stern (París, 19 de febrer de 1875 – París, 15 de desembre de 1962) va ser un tirador francès que va competir a principis del segle xx.
El 1908 va prendre part en els Jocs Olímpics de Londres, on disputà dues proves del programa d'esgrima. En la competició d'espasa individual quedà eliminat en semifinals, mentre en la d'espasa per equips guanyà la medalla d'or.

## Referències

* ↑ «Jean Stern Olympic Results». sports-reference.com. Arxivat de l'original el 13 d'octubre 2010. [Consulta: 17 desembre 2015].
# Harvey Wood

Harvey Jesse Wood (Beverley, East Riding de Yorkshire, 10 d'abril de 1885 - Tynemouth, Tyne and Wear, 18 de desembre de 1958) va ser un jugador d'hoquei sobre herba anglès que va competir a principis del segle xx. Jugava de porter.
El 1908 va prendre part en els Jocs Olímpics de Londres, on va guanyar la medalla d'or en la competició d'hoquei sobre herbal, com a membre de l'equip anglès. Disputà set partits amb la selecció anglesa, tots el 1908, en els quals sols va rebre sis gols.

## Referències

* ↑ «Harvey Wood Olympic Results». sports-reference.com. Arxivat de l'original el 16 de desembre 2012. [Consulta: 15 novembre 2015].
# August Oberhauser

August Oberhauser (Suïssa, 4 de març de 1895 - Merlischachen, 1 d'agost de 1971) fou un futbolista suís, que jugava de defensa, que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de plata en la competició de futbol. Pel que fa a clubs, defensà els colors del FC Nordstern Basel (1924-1927). Amb la selecció nacional jugà 20 partits entre 1924 i 1926, en què marcà 4 gols.

## Referències

* ↑ «August Oberhauser Olympic Results». sports-reference.com. Arxivat de l'original el 18 d'abril 2020. [Consulta: 29 abril 2018].
* ↑ August Oberhauser - eu-football.info (anglès)
* ↑ August Oberhauser - national-football-teams.com
# Guillem de Chalon-Auxerre

Guillem de Chalon VI comte d'Auxerre (vers 1269 - 9 d'agost de 1304) fou un noble francès fill de Joan de Chalon I d'Auxerre senyor de Rochefort i de Chatelbelin (1243, +1309) i de Alix de Borgonya-Auxerre (1251, +1290) comtessa d'Auxerre.
El seu pare va administrar el comtat d'Auxerre fins a la mort de la seva mare Alix el 1290. Llavors Guillem ja era major d'edat (tenia uns 19 anys) i poc després va agafar el govern en persona i el 12 de gener de 1292 es va casar amb Elionor de Savoia (que tenia uns 19 anys). Va morir en batalla a Mons-en-Pévèle el 9 d'agost de 1304. Va deixar un fill i una filla:
* Joan de Chalon, II comte d'Auxerre (1292-1360), comte d'Auxerre i després també de Tonnerre
* Joana de Chalon, comtessa de Tonnerre (1300-1360), casada amb Robert, fill de Robert II de Borgonya, del que va enviudar el 19 d'octubre del 1334, i llavors va rebre el comtat de Tonnerre que va conservar fins a la mort (sense fills).

## Referències

* ↑ Leo van de Pas: Leo's Genealogics Website, Canberra, Australia, genealogics.org

## Enllaços externs

* Genealogia
# Giorgio Santelli

Giorgio Santelli (Budapest, 25 de novembre de 1897 - Teaneck, 8 d'octubre de 1985) va ser un tirador d'esgrima italià que va competir a començament del segle xx. Era fill del també tirador .
Nascut a Budapest, Giorgio era fill d'Italo Santelli, un reconegut mestre d'esgrima italià que va revolucionar la tècnica del sabre.
El 1920 va prendre part en els Jocs Olímpics d'Anvers, on va disputar dues proves del programa d'esgrima. Guanyà la medalla d'or en la competició de sabre per equips, mentre en la de sabre individual quedà eliminat en les sèries. Santelli guanyà els campionats nacionals de sabre d'Hongria, Àustria i Itàlia.
El 1924 va emigrar als Estats Units, on exercí d'entrenador d'esgrima al New York Athletic Club, abans de fundar la Salle Santelli a Nova York. Giorgio va ser entrenador nacional dels Estats Units durant diverses dècades i el seu entrenador olímpic als Jocs de 1928, 1932, 1936, 1948 i 1952. Durant tots aquests anys formà nombrosos tiradors, entre els quals destaquen Norman Armitage, John R. Huffman, Tibor Nyilas, George Worth, Albert Axelrod, Ed Ballinger i Marty Lang.
Santelli va promoure l'esgrima en la coreografia escènica de Broadway, alhora que facilitava classes gratuïtes d'esgrima a les escoles. Va contribuir en eliminar les barreres del color dins l'esport de l'esgrima, convidant als tiradors negres al seu club.
El 1963 fou incorporat al United States Fencing Hall of Fame.

## Referències

* ↑ Italo Santelli Arxivat 2012-10-26 a Wayback Machine. a sports-reference.co
* ↑ «Giorgio Santelli Olympic Results». sports-reference.com. Arxivat de l'original el 26 d'octubre 2012. [Consulta: 2 setembre 2017].
* ↑ Giorgio Santelli a usfencinghalloffame.com
# Abadejo

L'abadejo (Pollachius pollachius) és un peix de la família dels gàdids, similar al bacallà, amb el ventre gris, el dors gris verdós fosc i que fa entre 70 i 80 centímetres de llarg. És habitual en el golf de Biscaia i l'oceà Atlàntic.
És considerat com un peix magre, puix que conté un 1% de lípids. És venut a trossos, rodelles, filets o sencer. La seua semblança amb el bacallà fa que sovint siga venut com a tal i en certes zones el nom "eglefí" o "abadejo" (segons la zona) es fa sinònim de "bacallà".
Als països nòrdics se'l sotmet a un procés d'assecat, com també es fa amb un altre peix similar de la mateixa família, el carboner; en ambdós casos reben el nom de klippfisch. És molt característic de la cuina escocesa, a la qual a més d'en forma de klippfish es menja també molt sovint fregit amb patates (fish and chips), en sopa (cullen skink, pumpin & smoked haddock soup, etc.), en panades o haddie pies (on es fa servir fumat, i s'hi sol afegir trossets de cansalada), en amanides (amb patata, enciam, tomàquet i maonesa), i fumat i en forma de pasta (que pot recordar la brandada de bacallà) en forma de "mandonguilles" toves (cakes), en amanides o a les arbroath toasties, per exemple.

## Referències

* ↑ TERMCAT
* ↑ De vegades mal anomenat Eglefí
# William Wood (lluitador)

William Wood (1888 - ?) va ser un lluitador britànic que va competir a principis del segle xx. El 1908 va disputar els Jocs Olímpics de Londres, on guanyà la medalla de plata de la categoria del pes lleuger de lluita lliure, després de perdre la final contra el també britànic George de Relwyskow. En aquests mateixos Jocs disputà la mateixa categoria, però de lluita grecoromana, quedant eliminat en vuitens de final.

## Referències

* ↑ «William Wood Olympic Results». sports-reference.com. Arxivat de l'original el 20 d’octubre 2012. [Consulta: 29 novembre 2015].
# Auguste Serrurier

Auguste Serrurier (Denain (Nord), 25 de març de 1857 - ?) va ser un tirador amb arc francès, que va competir a finals de segle xix. El 1900 va prendre part en els Jocs Olímpics de París, en què guanyà dues medalles de plata en les modalitats de tir Sur la Perche à la Herse i Sur la Perche à la Pyramide del programa de tir amb arc.

## Referències

* ↑ «Auguste Serrurier Olympic Results». sports-reference.com. Arxivat de l'original el 6 de gener 2009. [Consulta: 29 setembre 2015].
# King Peak

El King Peak (a vegades anomenat Mount King), amb 5.173 msnm, és la quarta muntanya més alta del Yukon i del Canadà i la novena d'Amèrica del Nord. Situada a l'oest del mont Logan, la més alta del Canadà, és considerat un cim secundari d'aquest.
El 6 de juny de 1952 Keith Hart i Elton Thayer, estudiants de la Universitat d'Alaska, van realitzar la primera ascensió del cim.

## Referències

* ↑ «King Peak». bivouac.com. [Consulta: 3 setembre 2014].
* ↑ Scott, Chic. Pushing the Limits: The Story of Canadian Mountaineering. Calgary, Alberta: Rocky Mountain Books, 2000, p. 141-142. ISBN 0-921102-59-3.